Kyrre Andersen
Store norske leksikon,Kunst og estetikk,Design,Industridesign
Kyrre Andersen er en norsk kunsthåndverker. Han arbeider også med stedsspesifikke utsmykningsprosjekter.
Trikk Kyrre Andersen er utdannet ved Statens håndverks- og kunstindustriskole, uteksaminert i 1983. Det samme året etablerte han sammen med tidligere studiekamerater designfellesskapet og verkstedet Trikk. De spesialiserte seg som italienske Studio Alchymia på unika produksjon og fremstilling av prototyper. Sammen med Trikk utstilte han i en rekke land. Deriblant under «Interiør Nå» på Nordenfjeldske Kunstindustrimuseum (1984) og «Norsk design/kunsthåndverk» på Röhsska Museet i Göteborg (1987). Postmoderne design Arbeidene på 1980- og 1990-tallet var en kombinasjon av industridesign og billedkunst. Hans lamper har en del likheter med modernismen og Bauhaus' eksperimenter i mellomkrigsårene. Utsmykninger Andersen har etter hvert gått mer over til å lage stedsspesifikke kunst- og utsmykningsprosjekter. Sammen med Liv Anne Lundberg har han siden 1984 utført mer enn 35 oppdrag. 13 av utsmykningene er til cruiseskip. Resterende er offentlige utsmykninger.Han underviser også i produktdesign ved OsloMet. Les mer i Store norske leksikon postmodernisme Eksterne lenker Plastica – nettside Litteratur Haverkamp, Frode (mfl) (1984). Interiør Nå: norsk eksperimentell design, Nordenfjeldske Kunstindustrimuseum